Foto: Prezident matbuot xizmati O‘zbekiston prezidentining tegishli farmoni bilan Sherzod Ikromovich Asadov prezident matbuot kotibi lavozimiga tayinlandi. U Prezident administratsiyasining oldingi tarkibida administratsiya rahbari o‘rinbosari - prezidentning matbuot kotibi lavozimida edi. Sherzod Asadov 2015-2017 yillarda tashqi ishlar vaziri Abdulaziz Komilovga yordamchi bo‘lgan, 2017 yildan O‘zbekistonning Avstriyadagi elchixonasida ish boshlagan, 2018 yildan O‘zbekistonning Avstriyadagi favqulodda va muxtor elchisiga aylangandi. Sherzod Asadov 2020 yil martida O‘zbekiston tashqi ishlar vaziri o‘rinbosari lavozimida ish boshlagandi. 2021 yil martida Sherzod Asadov Prezident administratsiyasi rahbari o‘rinbosari - prezidentning matbuot kotibi etib tayinlangandi.